cyanic-selkie/wikianc huggingface dataset:
Mikko Pettinen
Pettinen sai vuonna 2001 toisen palkinnon nuorille solisteille tarkoitetussa Carmine Caruso International Jazz Trumpet -kilpailussa Renossa, Yhdysvalloissa. Vuonna 2002 hänet valittiin Getxon yhtyekilpailussa parhaaksi solistiksi ja samassa yhteydessä hänen MP4-yhtyeensä voitti Jazz Getxo Live -kilpailun Hilargissa 2002.
Soittamisen lisäksi Pettinen toimii trumpetinsoiton tuntiopettajana Metropoliassa, Sibelius-akatemian jazzosastolla ja Espoon musiikkiopiston pop-jazzlinjalla.
Katrine Veje
Katrine Veje (s. 19. kesäkuuta 1991) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 137 maaottelua ja tehnyt niissä yhdeksän maalia. Hän edusti Tanskaa alle 17-vuotiaiden MM-kisoissa 2008 sekä aikuisten EM-kisoissa vuosina 2009, 2013 ja 2017, joista vuoden 2017 kisoissa hän saavutti EM-hopeaa. Ensimmäisen naisten maaottelunsa hän pelasi heinäkuussa 2009.
Veje on edustanut seuratasolla Vejle BK:ta vuoteen 2006, Odense BK:ta 2007–2011, ruotsalaista LdB Malmöä 2011–2013, Brøndby IF:ää 2014–2017, ranskalaista Montpellier HSC:tä 2017–2018 ja englantilaista Arsenalia vuosina 2019–2020. Kesäkuussa 2020 hän palasi FC Rosengårdiksi nimensä muuttaneeseen Malmön joukkueeseen.
Vangasieppo
Vangasieppo (Bias musicus) on vangojen heimoon kuuluva varpuslintu.
Levinneisyys
Vangasieppoa tavataan laajalla alueella Länsi-Afrikasta Afrikan kaakkoisosiin. Se on luokiteltu elinvoimaiseksi.
Blasphemers’ Maledictions
Blasphemers’ Maledictions on puolalaisen death metal -yhtye Azarathin viides studioalbumi. Se julkaistiin 29. kesäkuuta 2011 levymerkillä Witching Hour Productions.
Albumilta julkaistiin single ”Holy Possession”.
Kartanonpunaherukka
Kartanonpunaherukka (Ribes × houghtonianum) on herukoiden sukuun kuuluva kasvilaji, joka on syntynyt lännenpunaherukan (Ribes rubrum) ja pohjanpunaherukan (Ribes spicatum) risteytyessä. Lajia ei tavata missään luonnonvaraisena, mutta sitä viljellään yleisesti puutarhoissa syötävien marjojensa vuoksi; joskus se esiintyy myös viljelyjäänteenä tai -karkulaisena.
Ulkonäkö ja koko
Kartanonpunaherukka on kesävihanta kahden metrin korkuiseksi kasvava yksikotinen pensas, jolla on kierteiset lehdet. Tertuissa kasvavat kukat ovat hyönteispölytteisiä, viisiteräisiä. Kukasta kypsyvä hedelmä on punainen pohjusmarja.
Kasvattaminen
Kartanonpunaherukkaa voi kasvattaa kosteutta pidättävässä, mutta hyvin kuivuvassa hiekka- tai savimaassa. Kasvi viihtyy parhaiten aurinkoisilla tai puolivarjoisilla kasvupaikoilla, mutta kestää myös täyttä varjoa; tällöin hedelmistä tosin tulee pienempiä. Kartanonpunaherukkaa voi lisätä pistokkaista tai siemenistä. Koska kyseessä on risteymälaji, siemenet itävät heikosti.
Sojuz TM-12
200 px|right thumb|200px|Sharmanin lennolla käyttämä Sokol-[[avaruuspuku esillä kansallisessa avaruuskeskuksessa Leicesterissä Englannissa]] Sojuz TM-12 oli Neuvostoliiton 12. avaruuslento Mir-avaruusasemalle. Avaruusalus laukaistiin 18. toukokuuta 1991 Baikonurista. Se laskeutui 10. lokakuuta 1991.
Miehistö
Laskeutuivat
Outokoit
Outokoit (Urodidae) on pieni, vain noin 60 lajia käsittävä perhosten heimo ja outokoimaisten yläheimon (Urodoidea) ainoa heimo. Useimmat lajeista elävät Etelä- ja Keski-Amerikassa. Yläheimon määritteli suomalainen hyönteistutkija Jorma Kyrki.
Outokoit on erotettu omaksi ryhmäkseen kehrääjäkoimaisista mm. siksi että aikuisen perhosen keski- ja takaruumiin välinen liitos on erilainen ja muistuttaa enemmän kääriäisiä. Lisäksi koirailta puuttuvat kehrääjäkoille ominaiset takaruumiin kärkiliuskat. Myös toukkatuntomerkit eroavat. Kaikki outokoilajit ovat pieniä, siipivälin ollessa 11–37 mm. Siivet ovat harmaat tai ruskeat ja niissä on sininen tai violetti metallinen hohde. Pistesilmät ja chaetosemat puuttuvat, samoin kuuloelimet. Imukärsä on suomuton ja huulirihmat surkastuneet. Naaraan frenulumissa on vain kaksi okaa.
Toukat elävät ravintokasvilla vapaina. Toukilla on melko pitkät vatsajalat ja kotelovaiheessa kotelon selkäpuolella on piikkirivi, jonka avulla kotelo ryömii ulos kotelokopasta ennen aikuisen perhosen kuoriutumista.
Ryhmän ainoa Euroopassa tavattava laji on Suomessakin tavattava kohotäpläkoi (Wockia asperipunctella).
Frank Tashlin
Frank Tashlin (19. helmikuuta 1913 Weehawken, New Jersey, Yhdysvallat – 5. toukokuuta 1972 Hollywood, Kalifornia, Yhdysvallat) oli yhdysvaltalainen elokuvaohjaaja, animaattori ja käsikirjoittaja.
Tashlin toimi 1930- ja 1940-luvuilla piirroselokuvien animaattorina ja myöhemmin ohjaajana ja tuottajana muun muassa RKO:lla ja Disneyllä. Van Boring -sarjakuvaa hän teki 1934–1936. Vuonna 1941 Tashlin ohjasi ensimmäisen Private Snafu -piirroselokuvan. 1940-luvun puolivälissä hän siirtyi radio- ja elokuvakäsikirjoittajaksi. Tuona aikana hän käsikirjoitti muun muassa Marx-komedian Sardiinimysteerio (1949).
Elokuvien ohjaamisen Tashlin aloitti 1950-luvun alussa. Hänen ohjaustöihinsä kuuluvat muun muassa Valkonaaman poika (1952), Minkäpä tyttö sille voi (1956) ja Huoleton härkätaistelija (1956).
Suomen ja Yhdysvaltain suhteet
pienoiskuva|350px|Suomen ja Yhdysvaltain sijainti. Suomen ja Yhdysvaltain suhteilla tarkoitetaan Amerikan yhdysvaltojen ja Suomen tasavallan kahdenvälisiä suhteita. Yhdysvalloilla on suurlähetystö Helsingissä ja Suomella Washington DC:ssä. Valtiot solmivat diplomaattiset suhteet vuonna 1919.
Molemmat valtiot kuuluvat muun muassa Natoon, Yhdistyneisiin kansakuntiin, Arktiseen neuvostoon, Euroopan turvallisuus- ja yhteistyöjärjestöön, Taloudellisen yhteistyön ja kehityksen järjestöön, Kansainväliseen valuuttarahastoon, Maailmanpankkiin ja Maailman kauppajärjestöön.
Long Thanhin kansainvälinen lentoasema
Long Thanhin kansainvälinen lentoasema on tuleva kansainvälinen lentoasema Vietnamissa. Se rakennetaan Long Thanhiin Đồng Nain maakuntaan, noin 40 kilometrin päähän Hồ Chí Minhin kaupungista. Sen on tarkoitus helpottaa Tan Son Nhatin lentoaseman ruuhkia ja avataan liikenteelle arviolta vuonna 2020. Arvioiden mukaan rakennusprojektin investointikulut ovat enemmän kuin 6,7 miljardia Yhdysvaltain dollaria.
Reijo Koskela
pienoiskuva|SM-sarjan voittaja 1957. Reijo Antero Koskela (25. marraskuuta 1935 Kuusankoski – 8. toukokuuta 1993) oli suomalainen jääkiekkoilija. Hän pelasi SM-sarjassa kaudella 1956–1957 ja voitti Tampereen Ilveksen joukkueessa Suomen-mestaruuden. Pelaamissaan kuudessa ottelussa hän teki kuusi maalia ja antoi kaksi maalisyöttöä.
Cathal Brugha
thumb|Cathal Brugha suunnilleen vuonna 1922 Cathal Brugha (synt. Charles William St John Burgess; 18. heinäkuuta 1874 Dublin – 7. heinäkuuta 1922 Dublin) oli irlantilainen sotilas ja poliitikko, joka oli mukana Irlannin itsenäisyyskamppailussa. Hän toimi Irlannin tasavallan Dáil Éireann -hallituksen ensimmäisenä presidenttinä 22. tammikuuta – 1. huhtikuuta 1919 sekä puolustusministerinä Irlannin itsenäisyyssodan aikana 1919–1922. Hän kaatui Irlannin sisällissodan alkuvaiheen Dublinin taistelussa kapinallisten joukkojen puolella.
Elämä
Brughan isä Charles Burgess oli Dublinissa asunut protestanttinen taidekauppias, joka kannatti vahvasti irlantilaista nationalismia. Hänen äitinsä oli kuitenkin katolinen ja perheen lapset kasvatettiin tämän uskoon. Brugha joutui keskeyttämään opintonsa perheen taloudellisten vaikeuksien vuoksi ja työskenteli myöhemmin kauppamatkustajana perustettuaan kahden ystävänsä kanssa pienen kynttilätehtaan. Hän kiinnostui Irlannin gaelilaisesta perinnöstä ja iirin kielestä liityttyään vuonna 1899 Conradh na Gaeilge -järjestöön, ja muutti pian myös nimensä iirinkieliseen muotoon Cathal Brugha. Vuonna 1908 hän liittyi maanalaiseen vallankumousjärjestö Irlannin tasavaltalaisveljeskuntaan (IRB) ja vuonna 1913 hänestä tuli vastaperustettujen Irlannin vapaaehtoisjoukkojen upseeri. Hän johti vapaaehtoisjoukkojen osastoa, joka haki heinäkuussa 1914 Howthiin toimitetun salaisen aselastin. Brugha osallistui vuoden 1916 pääsiäiskapinaan ja toimi Éamonn Ceanntin apulaiskomentajana. Hän haavoittui hyvin vakavasti kapinan viidentenä päivänä, mutta jatkoi siitä huolimatta yksinään vastapuolen joukkojen pidättelemistä. Kapinan kukistamisen jälkeen hän oli sairaalahoidossa ja vältti rangaistuksen kapinaan osallistumisesta. Hän toipui vain osin vammoistaan, ja oli loppuikänsä rampa sekä kärsi jatkuvista kivuista.
Brugha valittiin lokakuussa 1917 Sinn Féin -puolueen puoluejohtoon, mutta hän piti itseään ensisijaisesti sotilaana eikä poliitikkona ja erosi paikaltaan huhtikuussa 1918, kun Sinn Féin myötäili hänestä liikaa Irlannin parlamentaarista puoluetta niin sanotun kutsuntakriisin yhteydessä. Hän oli mukana perustamassa Irlannin vapaaehtoisjoukkoja uudelleen pääsiäiskapinan jälkeen ja toimi niiden esikuntapäällikkönä lokakuusta 1917 huhtikuuhun 1919. Brugha valittiin Britannian parlamenttiin Waterfordin edustajana joulukuun 1918 vaaleissa. Muiden Sinn Féinin edustajien tavoin hän kieltäytyi ottamasta paikkaansa vastaan ja liittyi sen sijaan Dubliniin perustettuun kansalliskokoukseen eli Dáil Éireanniin. Koska Sinn Féinin johtajat Éamon de Valera ja Arthur Griffith olivat tuolloin vankilassa, Brugha nimettiin 22. tammikuuta uuden tasavaltalaishallituksen vt. presidentiksi. Hän kuitenkin luovutti paikkansa de Valeralle 1. huhtikuuta ja siirtyi sen sijaan puolustusministeriksi. Brugha oli yksi harvoja tasavaltalaisten johtajia, joka onnistui pysyttelemään vapaalla jalalla koko Irlannin itsenäisyyssodan ajan (1919–1921). Puolustusministerin asemastaan huolimatta hänen kosketuksensa Irlannin tasavaltalaisarmeijaan (IRA) oli sodan aikana heikko eikä hän pitänyt siitä, miten suureksi hänen alaisensa Michael Collinsin vaikutusvalta kasvoi. Brugha vastusti myös IRB:n vaikutusvaltaa IRA:ssa ja hänen suhteensa IRA:n sissistrategiaan oli ongelmallinen, sillä hän halusi välttää siviiliuhreja sodassa.
Brugha ei osallistunut aselevon jälkeisiin neuvotteluihin brittihallituksen kanssa ja vastusti jyrkästi Collinsin ja Griffithin neuvottelemaa Ison-Britannian ja Irlannin sopimusta. Sopimuksen tultua hyväksytyksi Dáilissa tammikuussa 1922 Brugha siirrettiin välittömästi pois puolustusministerin paikalta. Sen jälkeen hän liittyi sopimusta vastustaneen opposition johtoon. Brughan katkeruus ja halveksunta Collinsia kohtaan muuttui tässä vaiheessa julkiseksi panetteluksi. Sisällissodan käynnistyttyä kesäkuun 1922 lopussa Brugha liittyi sopimusta vastustaneisiin kapinallisiin, jotka olivat miehittäneet hotelliryhmän Dublinin keskustassa. Hallituksen joukkojen tulittaessa tykistöllä rakennuksia 5. heinäkuuta useimmat kapinalliset antautuivat, mutta Brugha hyökkäsi yksinään kadulle pistooli kädessä. Hän haavoittui kuolettavasti reiteen ja kuoli 7. heinäkuuta dublinilaisessa Mater Hospital -sairaalassa.
Pernille Harder
Pernille Harder (s. 15. marraskuuta 1992) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2022 loppuun mennessä 134 maaottelua ja tehnyt niissä 68 maalia. Seuratasolla Harder edustaa Chelseaa, jonne hän siirtyi syyskuussa 2020 naisten ennätyssiirtosummalla.
Seurajoukkueura
Uransa alussa Harder pelasi tanskalaisissa Team Viborgissa 2007–2010 ja IK Skovbakkenissa 2010–2012. Vuonna 2012 Harder siirtyi ruotsalaiseen Linköpings FC:hen, jossa hän voitti Ruotsin cupin kahdesti ja mestaruuden 2016. Harder oli mestaruuskaudella myös sarjan paras maalintekijä ja kauden jälkeen siirtyi saksalaiseen VfL Wolfsburgiin. Wolfsburgissa Harder oli Bundesliigan paras maalintekijä kahdesti ja seura voitti neljästi perätysten sekä mestaruuden että Saksan cupin. Wolfsburg eteni Harderin pelatessa myös kahdesti Mestarien liigan loppuotteluun, jotka se kuitenkin hävisi.
Syksyllä 2020 Harder siirtyi Wolfsburgista Chelseaan naisten ennätyssiirtosummalla, jonka arvioidaan olleen noin 340 tuhatta euroa. Hän on voittanut Englannin liigamestaruuden ja FA Cupin kahdesti.
Maajoukkueura
Harder edusti Tanskaa alle 17-vuotiaiden MM-kisoissa 2008. Ensimmäisen naisten maaottelunsa hän pelasi lokakuussa 2009. Vuoden 2013 EM-kisoissa hän pelasi viisi ottelua. EM-kisoissa 2017 Harder toimi Tanskan kapteenina ja johti joukkueensa finaaliin. Hän teki turnauksen ainoan maalinsa finaalissa, jonka Tanska hävisi Alankomaille 4–2.
Saavutukset
Pernille Harder valittiin kauden 2017–2018 parhaaksi eurooppalaiseksi naispelaajaksi. Hänet valittiin Tanskan parhaaksi naispelaajaksi vuosina 2012, 2015, 2016, 2017, 2018 ja 2019. Damallsvenskan-vuosinaan Harder valittiin sarjan vuoden hyökkääjäksi ja vuoden pelaajaksi.
Yksityiselämä
Harder on parisuhteessa joukkuekaverinsa ruotsalaisen Magdalena Erikssonin kanssa.
Johannes Kristoffer Öhqvist
Öhqvist syntyi kuopiolaisen nahkatehtailijan ja raatimiehen Olof Öhqvistin ja tämän ensimmäisen vaimon Anna Maria Alleniuksen perheeseen. Hän kävi Kuopion triviaalikoulun ja lukion ja valmistui ylioppilaaksi vuonna 1852. Öhqvist opiskeli teologiaa Helsingin yliopistossa ja hänet vihittiin papiksi Kuopiossa vuonna 1854. Öhqvist työskenteli kappalaisen apulaisena Leppävirralla ja siirtyi vuonna 1856 kirkkoherran apulaiseksi Inkerin Venjoelle. Hänet nimitettiin Tuutarin ja Hietamäen kirkkoherraksi vuonna 1862 ja Itä-Inkerin rovastiksi vuonna 1865. Öhqvististä tuli Pietarin suomalaisen seurakunnan kirkkoherra vuonna 1867. Hän toimi myös valtion lastenkotien suomalaisten lasten uskonnon opettajana.
Öhqvist toimi aktiivisesti Pietarin suomalaisen seurakunnan kouluolojen parantamiseksi. Hän toimitti Pietarin Sunnuntailehteä ja Pietarin Viikko-Sanomia.
Öhqvistin lapsia olivat lehdistöattašea ja professori Johannes Wilhelm Öhquist sekä toimittaja Alexander Öhquist.
Yhdysvaltain kielet
Yhdysvallat on kielellisesti hyvin monipuolinen maa. Ethnologuen mukaan maassa tavataan 226 elävää kieltä. Amerikan alkuperäiskansojen kieliä on 115, joista suurin osa on uhanalaisia: 79 kielen arvioidaan kuolevan sukupuuttoon seuraavan sukupolven aikana.
Virallinen kieli
Yhdysvalloilla ei ole virallista kieltä liittovaltion tasolla, mutta englantia käytetään käytännössä kaikissa virallisissa yhteyksissä lainsäädännöstä oikeuslaitokseen.
Monet osavaltiot ovat tehneet englannista virallisen kielensä, ja kolmella on englannin lisäksi muitakin virallisia kieliä: Etelä-Dakotalla sioux, Havaijilla havaiji ja Alaskalla lukuisia muita. Vuoden 2020 väestönlaskennassa kyselykaavakkeita tehtiin 12 eri kielellä englannin lisäksi: espanjaksi, koreaksi, kiinaksi, vietnamiksi, venäjäksi, tagalogiksi, puolaksi, ranskaksi, haitinkreoliksi, portugaliksi ja japaniksi.
English-only movement on liike, jonka päämääränä on tehdä englannista Yhdysvaltojen ainoa virallinen kieli.
Eurooppalaisten valloittajien kielet
Eurooppalaisissa siirtokunnissa puhuttiin 1600-luvulla englantia, hollantia, ranskaa, espanjaa, ruotsia, gaelia, kymriä ja venäjää.
Englanti
Englannin kieli tuli Yhdysvaltoihin brittiläisen siirtokunnan mukana, ja sitä puhuukin valtaosa Yhdysvaltojen asukkaista. Lisäksi se on valtionhallinnon yleisesti käyttämä kieli. Vuoden 1990 väestönlaskennan mukaan 97 % Yhdysvaltojen asukkaista puhuu englantia joko hyvin tai erittäin hyvin. Vain 0,8 % ei puhu englantia lainkaan. (Sama luku vuonna 1890 oli 3,6 %).
Amerikanenglanti eroaa jonkin verran brittienglannista, joskin erot ovat verrattain pieniä. Englantia äidinkielenään puhuva väestö on keskittynyt erityisesti itärannikolle, missä sijaitsivat ne kolmetoista siirtokuntaa, joita hallitsivat Virginia Company ja Oregon Country, joista jälkimmäistä nimitettiin aiemmin New Albioniksi ja jonne sijoittuivat erityisesti Missourista Oregoniin johtanutta niin sanottua Oregonin reittiä kulkeneet uudisraivaajat.
Ulkomaalaisen hakiessa Yhdysvaltain kansalaisuutta tältä testataan englannin kielen taito. Tästä testistä on mahdollista poiketa vain lääkärin määräyksellä.
Espanja
Espanjan kieli on Yhdysvaltojen toiseksi puhutuin kieli. Sitä puhuu noin 28,1 miljoonaa henkeä, mikä vastaa 10,7 prosenttia asukkaista vuoden 2000 väestönlaskennan mukaan. Maana Yhdysvallat on viidenneksi suurin espanjankielinen maa, jonka ohittavat vain Meksiko, Espanja, Argentiina ja Kolumbia. Vaikka monet latinosiirtolaisista eivät hallitsekaan englannin kieltä kovin hyvin, lähes kaikki toisen sukupolven hispaanot (eli espanjalaista tai latinalaisamerikkalaista alkuperää olevat) puhuvat englantia sujuvasti, ja vain noin puolet heistä puhuu espanjaa.
Puerto Ricon itsehallintoalue on pääosin espanjankielinen, mutta myös englannilla on siellä virallinen asema.
Spanglish on englannin ja espanjan kielistä muodostunut pidgin-kieli eli sekakieli, jota puhutaan laajalti niillä alueilla, joilla on paljon sellaista väestöä, jotka ovat vain osittain kaksikielisiä espanjan ja englannin välillä. Tällaisia alueita ovat muun muassa Meksikon ja Yhdysvaltojen rajaseutu, Teksas, Arizona, New Mexico, Kalifornia, Florida sekä New Yorkin kaupunki.
Ranska
Louisianan kreoli ja cajunranska ovat ranskan kielen variantteja. Niitä puhutaan lähinnä Acadianan piirikunnassa Louisianassa ja vähemmässä määrin Mississippin jokilaaksossa. Louisianan alue (Louisiana Territory) oli aluksi Ranskan omistuksessa, osa niin sanottua Uutta Ranskaa, mutta siitä tuli osa Yhdysvaltoja, kun Yhdysvallat osti alueen Ranskalta (Louisianan osto, Louisiana Purchase).
Uuden-Englannin pohjoisosissa on ranskankielisten kanadanranskalaisten uudisasukkaiden siirtokuntia, ja Miamissa, Floridassa, on myös merkittävä haitinranskalainen vähemmistö. Yli 13 miljoonaa yhdysvaltalaista ilmoittaa olevansa ranskalaista alkuperää, mutta vain 1,5 miljoonaa henkeä puhuu ranskan kieltä.
Ranskan kieli oli Louisianan Yhdysvaltoihin liittämisestä lähtien aina lähivuosikymmenille asti suosituin vieras kieli koulussa ja yliopistossa, mutta uudet maahanmuuttajavirrat, erityisesti Etelä-Amerikan eri maista tulevat siirtolaiset, ovat aiheuttaneet sen, että espanjan kieli on syrjäyttänyt ranskan. Ranskan kieli oli aiemmin myös liike-elämän ja taiteen alan pääkieli, mutta nykyisin sillä on merkittävä rooli vain muodin sekä ulkomaalaisten elokuvien maailmassa.
Saksa
Saksan kielikin tuli Yhdysvaltoihin brittiläisten siirtokuntien kautta, mutta saksaa ei koskaan puhuttu siirtokunnissa kovin laajalti. Amerikan vallankumouksen jälkeen ruotsin ja hollannin kielten suosio väheni ja saksasta tuli siten niitä yleisempi kieli. Ennen toista maailmansotaa yli 6 % amerikkalaisista koululaisista sai peruskoulutuksensa ensisijaisesti saksan kielellä. Nykyisin vain noin 1,5 miljoonaa henkeä puhuu saksaa, vaikka yli 45 miljoonaa amerikkalaista ilmoittaakin olevansa saksalaista alkuperää.
1950-luvun lopulle saakka saksa oli Pennsylvanian osavaltion toinen virallinen kieli englannin rinnalla ja sitä puhuttiin laajalti koko Keskilännessä.
Venäjä
Venäjän kieltä puhutaan enimmäkseen Alaskassa ja Keskilännen suurimmissa kaupungeissa (Chicago) ja luoteisrannikolla (New York). The Russian-American Company omisti aiemmin Alaskan alueen, mutta myi sen Yhdysvalloille Krimin sodan jälkeen. Venäjän kielen osuus Yhdysvalloissa on aina ollut pieni, ja sen merkitys väheni entisestään, kun Romanovien tsaarivalta loppui Nikolai II:n teloitukseen.
Neuvostoliiton hajoamisen jälkeen venäläissiirtolaisten määrä on kääntynyt nousuun ja uusia venäläisyhteisöjä on syntynyt varsinkin suurimpiin kaupunkeihin.
Maahanmuuttajien kielet
Yhdysvallat on jo pitkään ollut monien siirtolaisten muuttokohde. 1800-luvun puolivälistä lähtien Yhdysvalloissa on ollut asukkaita, jotka puhuivat joko hyvin vähän tai ei lainkaan englantia. Maassa on aina ollut kaupunkeja ja kaupunginosia, joissa sekä liiketoiminta että koulut ja muun muassa lehdet ovat muilla kielillä kuin englanniksi. Esimerkkeinä näistä kielistä mainittakoon iiri, italia, kreikka, puola, tšekki, jiddiš ja kiina.
Suomenkielisiä yhteisöjä Yhdysvalloissa on erityisesti Kanadan rajan tuntumassa Isojenjärvien alueella sekä nykyisin myös Floridassa. Suuressa muuttoaallossa Yhdysvaltoihin muuttaneiden amerikansuomalaisten kieltä kutsutaan amerikansuomeksi.
Alkuperäiskansojen kielet
Ennen eurooppalaisten saapumista, Yhdysvaltojen alueella puhuttiin lukuisia alkuperäiskansojen kieliä: esim. nykyisen Kalifornian alueella tällaisia kieliä oli arviolta 20. Edward Sapirin mukaan Yhdysvalloissa ja Kanadassa puhuttiin jopa 200 eri kieltä. Toisen maailmansodan aikana alkuperäiskansojen kieliä käytettiin salassa pidettävien viestien välittämiseen.
Yhdysvaltain kymmenen puhutuinta alkuperäiskansojen kieltä ovat:
Katrine Søndergaard Pedersen
Katrine Søndergaard Pedersen (s. 13. huhtikuuta 1977) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa heinäkuun 2013 loppuun mennessä 210 maaottelua ja tehnyt niissä yhdeksän maalia. Hän on eniten maaotteluita pelannut tanskalainen naisjalkapalloilija. Hän kuului Tanskan joukkueeseen vuosien 1995, 1999 ja 2007 MM-kisoissa sekä useissa EM-kisoissa. Ensimmäisen maaottelunsa hän pelasi syyskuussa 1994.
Pedersen on edustanut seuratasolla norjalaista Stabækia vuodesta 2009. Aiemmin hän on pelannut Stensballe IK:ssa vuoteen 1993, aarhusilaisseura HEI:ssä 1994–2002, IK Skovbakkenissa 2002, englantilaisessa Fulhamissa 2002–2003, norjalaisessa Fløyassa 2003–2005, ruotsalaisessa Djurgården/Älvsjössä 2006 ja norjalaisessa Asker Skiklubissa 2007–2008.
Katrine Pedersen valittiin Tanskan parhaaksi naispelaajaksi vuosina 2007 ja 2013.
Dance of Death World Tour
Dance of Death World Tour oli brittiläisen heavy metal -yhtyeen Iron Maidenin konserttikiertue, jolla promotoitiin yhtyeen vuonna 2003 julkaistua studioalbumia Dance of Death.
Kiertue käynnistyi Give Me Ed... 'Til I'm Dead -kiertueosiolla Espanjasta 23. toukokuuta 2003, ja Euroopan ohella kyseinen osio ulottui myös Pohjois-Amerikkaan. Dance of Death World Tour ulottui Suomeen kahdesti, ensimmäisen kerran 30. kesäkuuta 2003 jolloin yhtye konsertoi Helsingin Hartwall Areenalla lämmittelijänään Murderdolls. Seuraavan kerran yhtyeen oli määrä esiintyä Suomessa jo 10. marraskuuta, mutta konsertti jouduttiin siirtämään joulukuun 21. päivään sillä yhtyeen laulaja Bruce Dickinson oli sairastunut kurkunpään tulehdukseen. Uudella aikataululla järjestetyssä konsertissa yhtyeen lämmittelijänä toimi suomalaisyhtye Poisonblack. 24. marraskuuta 2003 Saksan Dortmundissa järjestetty konsertti nauhoitettiin sekä kuvattiin, ja livealbumi Death on the Road julkaistiin 29. elokuuta 2005. Lisäksi samanniminen konserttivideo julkaistiin 2. helmikuuta 2006.
Kiertueen lavasteet
Dance of Death World Tourilla esiintymislava muokattiin näyttämään keskiaikaiselta linnoitukselta, ja lavasteisiin lukeutuivat myös kaksi suurta tornia ja Viikatemies-patsas. Esiintymislavan lattiaan tehtiin suuri, kaksitoistasakarainen tähti eli "Kuoleman rinki", joka oli esiintynyt Dance of Death -albumin kansitaiteessa ja painettuna albumin CD-levyssä.
Kiertue oli Iron Maidenille huomattava myös lavarekvisiitan huomattavasti suuremmasta käytöstä. Aiemmin laulaja Bruce Dickinsonin käyttämää rekvisiittaa ovat olleet lähinnä ainoastaan "The Trooper" -kappaleen aikana päälle puettu punatakki sekä Yhdistyneen kuningaskunnan lipun heiluttaminen sekä Egypti-aiheiseen naamioon pukeutuminen "Powerslave"-kappaleen aikana. Sen sijaan "Dance of Death" -kappaleen aikana Dickinson esiintyi mustaan viittaan ja naamioon pukeutuneena, mikä niin ikään viittasi albumin kansitaiteeseen. "Paschendale"-kappaleen aikana lavasteisiin lukeutuivat myös piikkilanka-aidat ja Dickinsonin puvustoon lukeutuivat kappaleen aikana sotilastakki sekä -kypärä. Jokaisessa konsertissa lavalle asteleva yhtyeen maskotti Eddie saapui lavalle "Iron Maiden"-kappaleen aikana puettuna viikatemieheksi.
Lennart Jaala
Isak Lennart ”Lenni” Jaala (3. helmikuuta 1930 Viipuri – 30. heinäkuuta 2012 ) oli suomalainen jääkiekkohyökkääjä- ja erotuomari. Jaala aloitti Lukon riveissä, jonka jälkeen siirtyi Ilvekseen voittaen kaksi Suomen-mestaruutta 1950-luvulla. Erotuomarina Jaala tuomitsi vuosina 1960–1970 sarjapelien lisäksi maaotteluita sekä kahdet MM-kisat. Aktiiviuransa jälkeen Jaala tuomaroi vielä kansainvälisiä veteraaniotteluja. Jaala toimi muun muassa Suomen Jääkiekkoliiton erotuomareiden pääkouluttajana ja Ilveksen toiminnanjohtajana.
Ura
Jaala aloitti jääkiekkoilun vuonna 1944 Tampereen seurakunnan kerhopojissa siirtyen 1948 Lukkoon, missä voitti neljä SVUL:n satakunnan piirin mestaruutta. SM-sarjassa hän edusti Lukkoa aikana 1950-1952, jonka jälkeen siirtyi Ilvekseen. Hän pelasi Ilveksessä vuoteen 1959 ja voitti kaksi Suomen-mestaruutta sekä yhden Suomen Cupin. vasen|pienoiskuva|Erotuomareita marssimassa [[Tampereen jäähalli|Hakametsän hallin peruskiven muuraustilaisuuteen Hämeenkadulla vuonna 1964. Pentti Isotalo kantamassa lippua, Lennart Jaala vasemmalla hänen vieressään.]] Pelaajanuransa jälkeen Jaala toimi erotuomarina vuoteen 1970. Aktiiviurallaan Jaala tuomitsi 109 SM-sarjaottelua, yhdeksän maaottelua sekä Tampereen MM-kisat 1965 ja vuoden 1966 MM-kisat Ljubljanassa. Jaala oli Matti Lahtisen kanssa tuomarina kohutussa ottelussa, missä Ulf Sterner löi mailalla Timo Ahlqvistia päähän.
Yhdessä entisten pelikavereidensa Pentti Isotalon ja Räshid Hakimsanin kanssa Jaala oli Tampereen Jääkiekkotuomarit ry:n jäsen. 1970-luvulla Jaala toimi Suomen Jääkiekkoliiton erotuomarien pääkouluttajana ja kuului liiton erotuomarivaliokuntaan. Jaalalle myönnettiin liiton 50-vuotismuistomitali sekä kultainen erotuomarin ansiomerkki. Jaala oli myös Kansainvälisen Veteraanijääkiekkoliiton (COHA) jäsen. Hän tuomitsi veteraanien MM-kisoja Tokion vuoden 1979 kisoista alkaen yhdessä Juhani Räsäsen kanssa. Jaala kuului Ilveksen johtokuntaan ja oli seuran toiminnanjohtajana. Jaala oli mukana perustamassa Tampereen Allianssia.
Holy Possession
Holy Possession on puolalaisen death metal -yhtye Azarathin single, joka julkaistiin 10. huhtikuuta 2011 levymerkillä Witching Hour Productions.
Kirjosieppovanga
Kirjosieppovanga (Pseudobias wardi) eli aikaisemmalta nimeltään madagaskarinsieppo on afrikansieppojen heimoon kuuluva varpuslintu.
Levinneisyys
Kirjosieppovangaa tavataan kotoperäisenä Madagaskarissa. Sen on kuvattu olevan laikuttaisesti levittäytynyt eikä se esiinny kovin tiheästi, mutta lajin ei uskota olevan niin harvinainen, että laji olisi vaarantunut. Lisäksi sen levinneisyysalue on laaja eikä sen kannankehityksen uskota olevan nopeassa laskussa, joten se on luokiteltu elinvoimaiseksi.
Elinympäristö
Kirjosieppovanga elää metsissä ja sitä tavataan merenpinnan tasosta 1 500 metrin korkeuteen asti.
Juhani Räsänen
pienoiskuva|Räsänen nuoruusvuosinaan. Reijo Kalervo Juhani Räsänen (s. 29. elokuuta 1934 Tampere) on suomalainen entinen jääkiekkoilija, erotuomari ja valmentaja. Hyökkääjän pelipaikalla hän edusti SM-sarjassa aikana 1952–1963 Ilvestä ja TPV:tä. Hän voitti yhden Suomen-mestaruuden Ilveksen riveissä. Räsänen toimi TPV:n pelaajavalmentajana, Lempäälän Kisan valmentajana, SPL:n Hämeen piirin piirivalmentajana. Erotuomarina Räsänen tuomitsi 21 sarjapeliä ja hieman myöhemmällä iällä yhdessä Lennart Jaalan kanssa kansainvälisiä jääkiekon veteraanikisoja, jossa kaksikko on nimetty uranuurtajiksi. Räsänen toimi myös erotuomarikouluttajana. Jääkiekon ohella Räsänen on M-luokan keilaaja.
Tallinnan alakaupunki
Tallinnan alakaupunki on se osa Tallinnan vanhaa kaupunkia, joka ei kuulunut feodaaliseen hallintoon, kuten Toompean mäki, vaan kauppiaiden ja käsityöläisten muodostamille porvareille ja kaupungin asukkaille. Tallinnan alakaupunkia hallitsi Tallinnan raati.
Tallinnan alakaupungissa on useita nähtävyyksiä, kuten Raadinvankilan valokuvamuseo, Tallinnan raatihuone, lukuisia kirkkoja ja vanhoja kauppiastaloja.
Osmo (kirjankustantamo)
Kustannusyhtiö Osmo (Ventola ja kumpp.), myöhemmin (Karhula ja kumpp.) oli suomalainen kirjankustannusyhtiö, joka julkaisi parikymmentä teosta vuosina 1906–1909. Liikkeen osaomistaja ja toimitusjohtaja oli kotkalainen Matti Viljami Ventola. Yritys siirtyi maaliskuussa 1908 uudelle omistajalle Jalmari Karhulalle Eurasta, joka julkaisi Kustannusliike Osmon nimellä Ellen Keyn tekstejä.
Kapteeni Ramón
The Curse of Capistrano
Alkuperäisessä tarinassa Kapteeni Ramón on Reina de Los Angelesin armeijan komentaja ja sitä ennen hän oli Santa Barbaran komentaja. Hän saa kuulla kersantti Gonzalesilta Zorrosta, joka on vasta aloittanut kaupungin suojelemisen rikollisilta. Hän yrittää saada Pulido perheen tyttären Lolitan menemään hänen kanssaan naimisiin. Perheen äiti Catalina suosi eniten Ramonia, jonka myötä heidän perhe saisi hieman suojelusta armeijalta. Kapteeni Ramón taisteli Zorroa vastaan ensimmäisen kerran vieraillessaan Pulido perheen luona, jossa Zorro oli salaa odottanut Kapteenin saapumista. Ramón hävisi kaksintaiston loukattuaan olkapäänsä ja Zorro pakeni paikalta. Seuraavana päivänä hän lähetti kersantti Gonzalesin etsimään Zorroa, jonka Ramón halusi vangittuna tai kuolleena takaisin. Zorro kuitenkin löysi tiensä Ramónin luo, joka riiteli Lolitan kanssa. Zorro pakotti Ramónia pyytämään polvillaan tekosiaan anteeksi, kunnes hän nosti hänet takaisin ylös ja paiskasi takaisin lattialle. Kapteeni Ramón ei halunnut kenenkään tietävän, että Zorro kohtasi hänet toista kertaa ja lisäsi turvallisuuttaan asettamalla lisää sotilaita vartioimaan toimistoaan. Samalla hän kirjoitti kirjeen kuvernöörille, jossa hän tarkoituksella syyllisti Pulidon perhettä Zorron suojelemisesta. Sillä kuvernööri vihasi Don Carlos Pulidoa ja saisi täten varmasti kuvernöörin puolelleen.
Sittemmin Ramón pahoittelee käytöstään Lolitaa kohtaan, kun Diego vierailee Ramónin luona keskustelemassa hänen huonosta käyttäytymisestä naista kohtaan. Kapteeni Ramónin suunnitelma saada kuvernööri puolelleen kuitenkin epäonnistuu, kun Zorro ilmaantuu paikalle. Kuvernööri tekee vierailun Ramónin luokse, jolloin Zorro pitää häntä, kuvernööriä ja kirjuria kuulusteltavana. Kapteeni Ramón joutuu myöntämään valehdelleensa Carlos Pulidosta Zorron suojeliana, jonka myötä kuvernööri riistää häneltä kapteenin arvomerkin. Ramón yrittää suutuspäissään miekkailla Zorroa vastaan, mutta hävityn taistelun päätteeksi Zorro viiltää hänen otsalleen Z-merkin, jonka seurauksena Kapteeni Ramón lyyhistyi kuolleena maahan.
Eijsden
Eijsden oli kunta Limburgin provinssissa Alankomaissa. Asukkaita kunnassa oli 11 427 vuoden 2008 lopulla ja väestötiheys on 578 as./km². Kunnan pinta-ala oli 20,76 neliökilometriä, josta vettä oli 1 km². Kunnan keskuspaikkakunta oli samanniminen kuin kuntakin.
Eijsdenin naapurikunnat olivat Maastricht pohjoisessa, Margraten idässä, Voeren etelässä ja Wezet lännessä. Kaksi viimeisenä mainittua kuuluvat Belgiaan.
Eijsdenin kylä sijaitsee Maasjoen itärannalla. Kunnan läpi kulki rautatie ja A2-moottoritie Maastrichtistä Belgian Liègeen.
Eijsden ja naapurikunta Margraten yhdistyivät Eijsden-Margrateniksi vuoden 2011 alussa.
Asutuskeskukset
Eijsdenin asutuskeskukset ja niiden väkiluvut vuonna 2005:
Sheree J. Wilson
Sheree Julienne Wilson (s. 12. joulukuuta 1958 Rochester, Minnesota) on yhdysvaltalainen näyttelijä.
Ura
Sheree J. Wilson valmistui muotialalle. Hän päätyi erinäisten vaiheiden kautta esiintymään televisiomainoksiin ja tekemään mallin töitä. Draamanäyttelijänä Wilson debytoi 1980-luvun puolivälissä Sam Raimin komediaelokuvassa Crimewave. Wilsonin rooliluettelo alkoi karttua ripeään elokuva- ja televisiotehtävistä, hän näytteli muun muassa seksikomediassa Fraternity Vacation (1985) ja minisarjassa Kane & Abel (1985).
Tuottaja Leonard Katzman vaikuttui Wilsonin tenhovoimasta ja ehdotti tälle roolia saippuaoopperasta Dallas. Wilson näytteli viiden tuotantokauden ajan April Stevensiä. April on teräväpäinen femme fatale -tyyppi, josta Wilson käytti luonnehdintaa “a bitch on wheels”. April menee naimisiin Dallasin hyveellisiin hahmoihin kuuluvan Bobby Ewingin kanssa ja on alati tukkanuottasilla J. R. Ewingin kanssa. April poistuu sarjasta kuoleman kautta. Wilson sai Soap Opera Digest -palkinnon parhaasta kuolinkohtauksesta. Syy lähtöön oli varsin proosallinen: Wilson oli raskaana.
Wilson palasi näyttelijän työhön 1990-luvun alussa. Hän näytteli Chuck Norrisin tähdittämässä toimintasarjassa Walker, Texasista vuosina 1993–2001. Wilsonin roolina oli Alexandra Cahill; rooli on sarjan jokaisen tuotantokauden pääosia. Wilson palasi Alexin rooliin televisioelokuvassa Walker, Texas Ranger: Trial by Fire (2005).
2010-luvulla Wilsonin ura jatkui aktiivisena etenkin teatterielokuvissa. Hän näytteli muun muassa draamassa Easy Rider: The Ride Back (2012). Puheteatterissa Wilson on näytellyt naispääosaa komediassa Driving Miss Daisy. Hänen vastanäyttelijänään oli Walker, Texasista -sarjasta tuttu Clarence Gilyard.
Sheree J. Wilson on menestynyt myös ratsastajana.
Roland Wiik
Roland Wiik (22. maaliskuuta 1915 – 8. lokakuuta 1976 ) oli suomalainen jalkapalloilija ja valmentaja.
Wiik pelasi HIFK:n maalivahtina mestaruussarjaa hopeaan päättyneillä kausilla 1934 ja 1935. Hän pelasi yhteensä kuusi pääsarjaottelua. Pelaajauran jälkeen Wiik valmensi muun muassa HIFK:a koko 1950-luvun. Hän nosti seuran Suomensarjasta takaisin pääsarjatasolla ja voitti HIFK:n peräsimessä Suomen mestaruuden 1959.
Wiik toimi myös muun muassa Suomen naisten maajoukkueen kakkosvalmentajana 1973.
Digitaaliset oikeudet
Digitaaliset oikeudet on termi, jolla viitataan yksilöiden oikeuksiin liittyen digitaalisen median saavutettavuuteen, käyttöön, luomiseen ja julkaisemiseen. Termiä käytetään erityisesti kuvaamaan olemassa olevien oikeuksien, kuten yksityisyydensuojan tai sananvapauden, toteutumista uusien viestintäteknologioiden, lähinnä internetin, yhteydessä.
Ihmisoikeudet ja internet
Internetiin liittyen on tunnistettu useita ihmisoikeuksia. Näihin kuuluvat ilmaisunvapaus, tiedon suojaaminen ja yksityisyys sekä järjestäytymisvapaus. Lisäksi internetin yhteydessä on tunnistettu oikeus koulutukseen ja monikielisyyteen, kuluttajaoikeudet ja oikeus kehittymiseen. Ihmisoikeuksia on pidetty puuttuvana linkkinä internetin teknologialähtöisen ja arvolähtöisen tarkastelun välillä.
Härjedalenin kunta
thumb|270px|[[Härjedalenin maakunnan ja Bergin kunnan alueella sijainneet pitäjät. Pitäjien nimet lukevat pienimmällä, vuoden 1970 kuntajako hieman suuremmalla ja nykyisten kuntien nimet ovat kilpien sisällä. Entisten kuntien rajat ovat rosalla, nykyiset kirkkaanpunaisella, lääninraja tummanpunaisella ja maakuntaraja sinisellä.]]
Härjedalenin kunta on Jämtlandin läänissä sijaitseva Ruotsin kunta. Maakuntajaossa se kuuluu Härjedaleniin, Hälsinglandiin ja Taalainmaahan. Kunnan keskustaajama on Sveg.
Kunnan maapinta-ala on 11 283,83 neliökilometriä (1.1.2016) ja asukasluku 10 070 henkeä (31.12.2020).
Kunnassa sijaitsee Sånfjälletin kansallispuisto.
Vuonna 2007 kunnassa oli 15,29 km² peltoa, joten saman ajankohdan maapinta-alaan vertaamalla saadaan peltojen osuudeksi 0,1 prosenttia kunnan maapinta-alasta.
Kunnassa sijaitsevat muinaisjäännöksiksi luokitellut Flatruetin kalliomaalaukset.
Kuntajaon kehitys
Härjedalenin kunta ja Gotlannin kunta ovat ainoat Ruotsin kunnat, jotka ovat saaneet nimensä jonkin Ruotsin maakunnan mukaan. Gotlannin kunta kattaa koko samannimisen Gotlannin maakunnan, mutta Härjedalenin kunta ei vastaa täysin historiallista Härjedalenin maakuntaa, siihen kuuluu myös pieni osa Bergin kuntaa.
Nykyinen Härjedalenin kunta koostuu yhdeksästä aiemmasta maalaiskunnasta, jotka olivat Hede, Lillhärdal, Linsell, Sveg, Tännäs, Vemdalen, Ytterhogdal, Älvros ja Överhogdal. Näistä Överhogdal sijaitsi aluksi Gävleborgin läänissä, mutta se liitettiin Jämtlandin lääniin vuonna 1864. Vuonna 1895 osa Heden maalaiskunnasta erotettiin Storsjönin maalaiskunnaksi, joka on nykyään osa Bergin kuntaa. Lisäksi Ängersjön maalaiskunta erotettiin Överhogdalin maalaiskunnasta vuonna 1925. Svegin maalaiskuntaan perustettiin vuonna 1908 Svegsmonin taajaväkinen yhdyskunta, joka erotettiin vuonna 1937 Svegin kauppalaksi.
Vuoden 1952 kuntauudistuksessa muodostettiin seuraavat "suurkunnat": Svegin kauppalaan tämä kuntauudistus ei vaikuttanut.
Vuonna 1967 Svegin maalaiskunta liitettiin Svegin kauppalaan. Vuonna 1971 Ruotsissa siirryttiin yhtenäiseen kuntamuotoon, jolloin kauppala ja maalaiskunnat muutettiin kunniksi. Nykyinen Härjedalenin kunta muodostettiin vuonna 1974 yhdistämällä Heden, Hogdalin, Lillhärdalin, Tännäsin ja Svegin kunnat. Entinen Svegin kauppala toimii kunnan keskustaajamana.
Vaakuna
Linsellin, Svegin ja Tännäsin maalaiskunnilla oli aikaisemmin oma vaakuna. Nykyinen kuntavaakuna on sama kuin Härjedalenin maakuntavaakuna.
Väestönkehitys
Kunnan väestö taustan mukaan on esitetty seuraavassa taulukossa.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 162 939 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 81 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Taajamat
Kunnassa on 8 taajamaa, joiden osuus kunnan väestöstä vuoden 2010 lopussa oli 60,3 prosenttia. Taajamien ulkopuolella asui tuolloin 4 148 asukasta. Seuraavassa on lueteltu kunnan alueella sijaitsevat taajamat väkilukuineen:
Matti Toivola
Matti Antero Toivola (23. helmikuuta 1936 Riihimäki – 4. joulukuuta 2003 Sodankylä ) oli suomalainen jääkiekkoilija. Hän pelasi SM-sarjassa vuosina 1955–1958 ja voitti yhden Suomen-mestaruuden.
Toivola pelasi SM-sarjassa Tampereen Ilveksen joukkueessa yhden ottelun kaudella 1955–1956 sekä kymmenen ottelua kaudella 1957–1958. Hän jäi näissä otteluissa vaille tehopisteitä mutta voitti jälkimmäisellä kaudella Suomen-mestaruuden.
Härjedalenin kunta
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Härjedalenin kunnanvaltuustossa vuodesta 1973 lähtien.
Piirit
thumb|right|250px|Kartta Härjedalenin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
American Airlinesin lento 965
Onnettomuus oli tapahtuma-aikanaan pahin Boeing 757 -koneelle sattunut onnettomuus.
Tapahtumat
pienoiskuva|vasen|Onnettomuuskoneen kaltainen American Airlinesin Boeing 757-200. Lento 965 lähti Miamista kello 18.34 paikallista aikaa. Lento sujui lähestymiseen asti normaalisti. Miehistö otti kello 21.34 yhteyden Calin lähestymislennonjohtoon ja sai ensin selvityksen lähestymiseen Calin VOR-radiomajakalle ja sitten hetkeä myöhemmin suoraan kiitotielle 19. Annettu lähestymisreitti kulki Rozon NDB-majakan kautta, ja niinpä miehistö alkoi syöttää sen tietoja koneen lennonhallintatietokoneeseen. He valitsivat järjestelmästä majakan R, joka oli lähestymiskartoissa Rozon tunnus. Lennonhallintatietokoneessa R tarkoitti kuitenkin Romeo-majakkaa, joka toimi samalla taajuudella mutta sijaitsi 280 kilometrin päässä.
Lähestymisreitti Rozo-majakalle olisi ollut suoraan eteenpäin, mutta koska miehistö oli tietämättään valinnut kohteeksi majakan Romeo, kone alkoi kääntyä vasemmalle sitä kohti. Odottamaton suunnan muutos aiheutti miehistön keskuudessa hämmennystä, ja vasta 87 sekuntia käännöksen aloittamisen jälkeen he käänsivät konetta oikealle takaisin kohti oikeaa reittiä. Käännös vasemmalle oli kuitenkin tuonut koneen vuoristoiselle alueelle, ja maaston läheisyydestä varoittava GPWS-järjestelmä alkoi hälyttää. Miehistö lisäsi moottorien tehoa ja nosti koneen nokkaa ylös, mutta spoilerit olivat avattuina eikä kone noussut riittävän nopeasti. Se törmäsi vuoreen noin 2 700 metriä merenpinnan yläpuolella kello 21:38.
Onnettomuuden syy
Onnettomuuden tutkinut Kolumbian siviili-ilmailuviranomainen totesi onnettomuuden pääasialliseksi syyksi lentäjien tekemät virheet. Tutkintalautakunnan mukaan miehistö ei valmistellut ja toteuttanut lähestymistä riittävän hyvin eikä keskeyttänyt lähestymistä, vaikka tilanne muuttui epäsuotuisaksi. Miehistöllä ei ollut riittävää tilannetajua koneen lentokorkeuden, maaston läheisyyden ja navigaatiolaitteiden sijainnin suhteen, eivätkä he siirtyneet radiomajakoiden avulla tehtävään lähestymiseen, kun lennonhallintatietokoneen valitsema reitti alkoi aiheuttaa hämmennystä.
Onnettomuuden syntyyn vaikuttivat lisäksi miehistön pyrkimys kiirehtiä lähestymistä viivästysten välttämiseksi, GPWS-järjestelmän hälytykseen reagoiminen spoilerit avattuina, lennonhallintatietokoneen toimintalogiikka, joka poisti edelliset reittipisteet järjestelmästä, kun tilalle valittiin uusi reititys, ja radiomajakoista lennonhallintatietokoneessa käytetyt lyhenteet, jotka poikkesivat lähestymiskartoista.
Espanjan kommunistinen puolue
Espanjan kommunistinen puolue on espanjalainen vuonna 1921 perustettu marxilainen puolue. Vuodesta 1986 lähtien puolue on ollut osa Yhdistynyttä vasemmistoa. Nykyinen pääsihteeri on José Luis Centella.
Kommunistipuolue oli kielletty Francon aikana vuosina 1939–1975. Espanjan sisällissodassa vuosina 1936–1939 kommunistipuolue taisteli tasavaltalaisten puolella. Puolueen pitkäaikainen pääsihteeri vuosina 1960-1982 oli Santiago Carillo, jonka johdolla puolue omaksui kohtalaisen maltillisen linjan. Puoleen poliittinen linja oli hänen johdollaan eurokommunistinen eli puolue oli kriittinen Neuvostoliiton edustamaa kommunistista mallia kohtaan. Puolueen kannatus oli varsin pientä ja vuodesta 1986 lähtien se on ollut osa Espanjan Yhdistynyttä vasemmistoa. Tunnettu puolueen edustaja on ollut Espanjan sisällissodassa legendaariseksi noussut Santiago Carilloa edeltänyt pääsihteeri Dolores Ibárruri, joka asui Francon aikana vuosikymmeniä maanpaossa Neuvostoliitossa ja palasi hyvin iäkkäänä Espanjaan vuonna 1977.
Östersundin kunta
Östersundin kunta on Jämtlandin läänissä sijaitseva Ruotsin kunta. Maakuntajaossa se kuuluu Jämtlandiin. Kunnan keskustaajama on Östersund.
Östersundista lähtee Östersund–Jällivaara-rata, Ruotsin pohjoisin rata-osuus.
Vuonna 2007 kunnassa oli 108,21 km² peltoa, joten saman ajankohdan maapinta-alaan vertaamalla saadaan peltojen osuudeksi 4,9 prosenttia kunnan maapinta-alasta.
Kuntajaon kehitys
Vuoden 1862 kunnallislakien astuessa voimaan 1.1.1863 nykyisen kunnan alueella oli Östersundin kaupunki ja 10 maalaiskuntaa. Vuonna 1898 Frösön maalaiskuntaan perustettiin Hornsberg villastadin taajaväkinen yhdyskunta ja vuonna 1899 Odenslundin taajaväkinen yhdyskunta Brunflon maalaiskuntaan. Jälkimmäinen näistä lakkautettiin vuonna 1918, kun osa Brunflon maalaiskuntaa liitettiin Östersundin kaupunkiin. Vuonna 1948 koko Frösön maalaiskunta muutettiin Frösön kauppalaksi ja taajaväkinen yhdyskunta lakkautettiin.
Vaakuna
Nykyinen kuntavaakuna on entisen Östersundin kaupungin vaakuna. Myös Frösön kauppalalla ja kahdella maalaiskunnalla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Johan Ludvig Heiberg
Johan Ludvig Heiberg (14. joulukuuta 1791 Kööpenhamina, Tanska – 25. elokuuta 1860 Bonderup, Ruotsi ) oli tanskalainen kirjailija, esteetikko ja kriitikko, jota on kutsuttu "makutuomariksi". Hän toi Ranskasta Tanskaan kevyen laulunäytelmän, vaudevillen. Vuosina 1849–1856 hän oli Det Kongelige Teaterin johtaja. Hän vaikutti suuresti Tanskan kirjalliseen ja esteettiseen makuun. Heiberg menestyi suuresti, ja hänen näytelmästään Elverøj tuli esitetyin tanskalainen draama. Muutenkin Heiberg elvytti maansa teatteritaidetta. Hänen näytelmistään on suomeksi esitetty "Ei" on parempi kuin "kyllä". Näytelmien lisäksi Heiberg kirjoitti viimeisteltyä runoutta, mietelyriikkaa sekä romansseja. Hän vaikutti myös tutkimuksillaan 1800-luvun kulttuurielämään. Kriitikkona Heiberg loi maahansa uudenlaisen kritiikin. Hänen vanhempansa olivat Peter Andreas Heiberg ja kirjailija Thomasine Buntzen. .
Heiberg oli naimisissa näyttelijä Johanne Luise Heibergin, o.s. Pätges, kanssa.
Östersundin kunta
Väestönkehitys
Hieman vanhempien vuoden 2009 lopun tietojen mukaan kunnassa asui 301 Suomessa syntynyttä, mikä vastasi 0,5 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 184 086 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 73 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 9 taajamaa, joiden osuus kunnan väestöstä vuoden 2010 lopussa oli 85,1 prosenttia. Taajamien ulkopuolella asui tuolloin 8 825 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Östersundin taajamassa on 44 327 asukasta, ja se kuuluu myös pieniltä osin myös Krokomin kuntaan.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010: